EESTI ADVOKATUURI JUHATUS

ISTUNGI PROTOKOLL

5. september 2017. a nr 19

Tallinn

**Täiendusõppe vastastikusest tunnustamisest**

CCBE liikmed on allkirjastanud memorandumi täiendusõppe vastastikuse tunnustamise kohta. Memorandumiga tunnustatakse põhimõtet, mille kohaselt saab CCBE-sse kuuluva liikmesriigi advokatuur täiendusõppena arvesse võtta ka neid koolitusi, mille advokaat on läbinud teises liikmesriigis. Memorandum ei anna liikmesriikidele soovitusi või ettekirjutusi osas, mis puudutavad advokatuuride poolt täiendusõppele kehtestatud nõudeid ja tingimusi, vaid selle eesmärgiks on edendada ja hõlbustada advokaatide vaba liikumist CCBE liikmesriikide vahel.

Juhatus

**O T S U S T A S:**

**Võtta informatsioon täiendusõppe vastastikuse tunnustamise osas teadmiseks.**